
Republika Hrvatska
Općinski sud u Osijeku
Europska avenija 7
31000 Osijek 


U  I M E  R E P U B L I K E   H R V A T S K E 

R J E Š E N J E


	Općinski sud u Osijeku,   po sucu toga suda Saši Rešetar,  kao sucu pojedincu, u pravnoj stvari    I tužitelja  ANTO  TUFEKOVIĆ  i II-tužiteljice MARE TUFEKOVIĆ , oboje iz Osijeka, Kestenova 19, protiv tuženika IMETAK PLASMAN d.o.o. Zagreb, iz Zagreba, Ilica 80., zastupan po  punomoćniku  Snježani Popović  odvjetnici iz Osijeka, radi  proglašenja ovrhe nedopuštenom,  na ročištu  održanom dana 19. siječnja 2017.  godine,      
 

r i j e š i o    j e


	 I/ Utvrđuje se prekid postupka u ovoj pravnoj stvari.   

	II/ Postupak će se nastaviti kad se pravomoćno  završi postupak odluke o suđenju u razumnom roku u predmetu  pod poslovnim brojem Ovr-1745/10  ili kad sud ustanovi da više ne postoje razlozi da se čeka  na završetak tog postupka. 


Obrazloženje


Kod ovoga suda vodi se parnični postupak radi    proglašenja ovrhe nedopuštenom pod poslovnim brojem P-988/2011    tužitelja Ante i Mare  Tufeković   protiv tuženika  IMETAK PLASMAN  d.o.o. Zagreb. 

 Ovosudni predmet broj Ovr-1745/2010 je izdvojen  dana 09.12.2016.g. budući je pokrenut postupak  suđenja u razumnom roku  u tom predmetu. 

	    Kako je u ovom predmetu  tužbeni zahtjev  od strane I i II tužitelja postavljen  na način da se  traži   da se proglasi  nedopuštenom ovrha  u predmetu broj Ovr-1745/2010, ovaj postupak nije moguće dovršiti bez da je predmet broj Ovr-1745/2010 priklopljen na ovaj predmet, te je  ovaj sud  temeljem odredbe čl. 213. st. 1. ZPP-a, odlučio kao u izreci  pod točkom I/ izreke rješenja. 




Odluka o nastavku  postupka temelji se na odredbi  čl. 215.  Zakona o parničnom postupku. 


U Osijeku,   19. siječnja 2017.  godine.


									S U D A C
								    SAŠA REŠETAR, v.r.   




UPUTA O PRAVNOM LIJEKU
	Protiv ovog rješenja nezadovoljna stranka ima pravo žalbe u roku od 15 dana po primitku istog. Žalba se podnosi u dva istovjetna pismena primjerka, putem ovog suda,   nadležnom sudu.  


DOSTAVITI:
· I-tužitelju
· II-tužitelju  
· pun. tuženika    
 

    Za toč. otpravka-ovl.službenik
               RANKA ĐUKIĆ  
